*Կանթեղ կրթական-բարեգործական ՀԿ*

*ՀԵՐԹԱԿԱՆ ԱՏԵՍՏԱՎՈՐՄԱՆ ԵՆԹԱԿԱՆ ՈՒՍՈՒՑԻՉՆԵՐԻ*

*ՎԵԱՊԱՏՐԱՍՏՈՒՄ 2022*

**ԱՎԱՐՏԱԿԱՆ ՀԵՏԱԶՈՏԱԿԱՆ**

**ԱՇԽԱՏԱՆՔ**

Թեմա- Հայ աշակերտի մոտ արժեքային համակարգի ձևավորումը մարդկության համամոլորակային հիմնախնդիրներ սրման շեմին

Կազմող- Ռ.Դավթյան

Խումբ՝ Աշխարհագրություն

2022թ.

Բովանդակություն

1.Ներածություն...............................................................................................3

2.Համամոլորակային հիմնախնդիրների դերը երեխաների արժեհամակարգի ձևավորման գործում.....................................................5

3. Արժեհամակարգի ձևավոևման դասի օրինակ......................................10

4.Եզրակացություն...................................................................................... ...12

5. Օգտագործված գրականության ցանկ......................................................14

1. ՆԵՐԱԾՈՒԹՅՈՒՆ

Կրթության ոլորտում արժեքային համակարգի ձևավորումը իրականացվում է պետական չափորոշչներով: Հաշվի առնելով յուրաքանչյուր ուսումնական առարկայի առանձնահատկությունները, աշակերտի հմտությունները և ունակությունները, առաջարկվող նյութի պահանջների մեջ առանձին ուշադրություն է դարձվել արժեքներին և դրանց ձևավորումը, որը իրականացվում է ուսումնական պրոցեսի ընթացքում։ Այդ իսկ պատճառով իմ հետազոտական աշխատանքի թեման ընտրել եմ «Սովորողների մեջ արժեքային համակարգի ձևավորումը և համամոլորակային հիմնախնդիրները »։ Ըստ իս թեմայի կարևորությունը ժամանակակից աշխարհում առավել նկատելի է, քանի որ տարածքային և ազգային հակամարդությունները, երկրագնդի ռեսուրսների անխնա օգտագործումը և սպառումը,ժոզովրդագրական, պարենային և այլն հիմնաղնդիրներ առաջացնում է ոչ լիարժեք արժեհամակարգ , ուստի սովորողի մեջ պետք է ձևավորել բարոյական որոշակի հատկանիշներ։ Հաշվի առնելով համաշխարհային փորձը ոլորտում առանձնահատուկ դեր ունի արժեքային կրթությունը: Կարևոր է հմտորեն ներկայածնել այն խնդիրները, որոնք առաջանում են սովորողների մոտ տվյալ առարկայի դասավանդման ժամանակ արժեհամակարգ ձևավորելու ընթացքում, ներկայիս հոգեբանական իրավիճակներում սովորողի արժեհամակարգը խարխլված է: Անհրաժեշտ է հստակեցնել սովորողի մոտ բարոյահոգեբանական գիտակցման ձևավորումը, տալով հստակ արժեքներ աշակերտին գիտակցելու համամոլորակային հիմնախնդիրների լոիծման կարևորության մասին : Ուստի աննհրաժեշտ է հստակ գիտակցել, որ դպրոցի նպատակն է կիրթ, հայրենասեր, ազգասեր,անվախ, հոգատար, հոգևոր արժեքներով հարուստ, ակտիվ, բարձր բարոյականության տեր աշակերտի ձևավորումն է։

Թեման յուրացնելու համար առավել ուշադրություն պետք է դարձվի հետևյալին

1. Մարդկության համամոլորակային հիմնախնդիրներ թեմայի շրջանակներում ձեռք կբերվի գիտելիքներ մեր շրջակա միջավայրի խնդիրների մասին: Անդրադարձ ունենալ համամոլորակային այն խնդիրների վերաբերյալ որոնք մեծ ազդեցություն են ունենում Հայաստանի Հանրապետության վրա..

2. Հաշվի առնելով թեմայի կարևորությունը ներկայացնել դրանց լուծման ժամանակակից ռազմավարությունը՝ ուշադրություն դարձնելով տարածաշրջանային և համամոլորակային խնդիրներին:

3. Համամոլորակային հիմնախնդիրների սրման շեմին ուշադրություն դարձնել հանքային հումքի և վառելիքաէներգետիկ ռեսուրսների սպառման կարևորության մասին՝ ներկայացնելով առանձին ռեսուրսների սպառումը, աշակերտի մոտ հմտացնել նյութի յուրացումը:

4. Անդրադառնալով մյուս համամոլորակային հիմնախնդիրներին (պարենային, ժողովրդագրական, համաշխարհային օվկիանոսի և այլն) սովորողի մոտ ձևավորել դրանց կարևորության ընկալումը և ինքնուրույն մշակել յուրաքանչյուրի լուծման սեփական տեսլականը:

5. Առանձնահատուկ ուշադրություն դարձնել տարածքային և ազգային հակամարտությունների հիմնախնդրին՝ օրինակ բերելով կովկասյան տարածաշրջանի հակամարտությունները, հիմք ընդունելով ներկայիս հայ-ադրբեջանական հակամարտությունը

6.Պատկերացում տալ մեր ժողովրդի կյանքի ու կենցաղի, ապրելակերպի ու ավանդույթների, վարքի ու բարքերի մասին։ Հասկանալի դարձնել, թե ինչպես են ապրել ու աշխատել մեր նախնիները։

7. Զարգացնել սովորողների ճանաչողական, տրամաբանական, ստեղծագործական մտածողությունը, հաղորդակցական, համագործակցային և ինքնուրույն գործունեության կարողություններն ու հմտությունները։

8. Խթանել սովորողների ճանաչողական ակտիվությունը, մտածողության ինքնուրույնությունը, սեփական գիտելիքներն ինքնուրույն լրացնելու և հարստացնելու կարողությունները։

9. Ձևավորել սեփական գործունեությունը հանդուրժողականության և մարդու իրավունքների, ինչպես նաև համամարդկային բարոյական սկզբունքներին համապատասխան կառուցելու պահանջմունք և կարողություն։

10. Ձևավորել գիտակից վերաբերմունք համամարդկային գլոբալ հիմնախնդիրների, բնական աղետների, մարդկության ճակատագրի և ապագայի նկատմամբ։

Հանրակրթական դպրոցներում ուսուցանվող ցանկացած ուսումնական բնագավառ սովորողի արժեհամակարգի ձևավորման գործընթացում որոշակի մասնաբաժին ունի։ Արդի տնտեսական բարդ պայմաններում դպրոցի համար այդ նպատակին հասնելը հեշտ չէ։ Յուրաքանչյուր ուսուցչի, այդ թվում նաև աշխարհագրության ուսուցչի առաջ կանգնած է առարկայի ուսումնական դասընթացի նյութերով արժեքային համակարգի ձևավորման, սովորողների անձի դաստիարակության խիստ բարդ խնդիրը։

Համամոլորակային հիմնախնդիրների դերը երեխաների արժեհամակարգի ձևավորման գործում

Ի՞ՆՉ Է ԱՐԺԵՀԱՄԱԿԱՐԳԸ «Արժեհամակարգ» հասկացությունը մանկավարժական գիտության մեջ ըմբռնվում է բավականին լայն շառավղով։ Առավելապես ընդունված է, որ արժեհամակարգը մարդու բարոյական, գեղագիտական, հոգևոր, իմացական, մշակութային և էթնիկական արժեքների համախումբն է, որն անհրաժեշտ է անձի ներդաշնակ, բազմակողմանի ձևավորման և զարգացման համար։ Արժեհամակարգի ձևավորման և նրա հարաբերական կայունության ապահովման համար հանրակրթության բնագավառում կարևոր և անփոխարինելի նշանակություն ունեն բոլոր ուսումնական առարկաները, այդ թվում՝ աշխարհագրությունը։ Աշխարհագրությունը բոլոր երկրների դպրոցների առանցքային հանրակրթական առարկաներից է։ Այն միակ առարկան է, որ տալիս է Երկրի՝ որպես մարդկության մոլորակի և նրա վրա մարդկային հասարակության տարածքային կազմակերպման մասին անմիջական պատկերացում։ Դա պայմանավորված է գիտական գիտելիքների համակարգում աշխարհագրության տեղի և ներքին կառուցվածքի յուրօրինակությամբ։ Օրեցօր բարդացող հիմնախնդիրներով ճանաչելի է դարձնում սովորողին, ծանոթացնում է նրան տարբեր երկրների բնությանը, բնակչությանն ու տնտեսությանը, տարբեր ժողովուրդների սովորություններին, նյութական և հոգևոր մշակույթին։ Իրենց բնույթով համամոլորակային հիմնախնդիրները տարբեր են, սակայն բոլորը համակված են մարդկության աշխարհագրական միասնության և կենսականության գաղափարով:

***Մարդկության համար առավել հրատապ են հետևյալ հիմնախնդիրները***.

.խաղաղության պահպանության հիմնախնդիրը,

.բնապահպանական հիմնախնդիրը՝կապված բնակաբ միջավայրի խախտման հետ,

.զարգացող երկրներում բնակչության արագ աճի հետևանքով առաջացած ժողովրդագրականհիմնախնդիրները,

.թույլ զարգացած երկրներում հարյուր միլիոնավոր մարդկանց մշտական թերսնման և սովի հետ կապված պարենային հիմնախնդիրները,

.նախկին գաղութների հետամնացության հաղթահարման հիմնախնդիրը, որը, ցավոք, ոչ միայն չի վերանում այլ երկրագնդի որոշ տարածաշրջաններում դրսևորում է առավել ցայտուն,

.Համաշխարհային օվկիանոսի հիմնախնդիրը՝առաջին հերթին կապված նրա կենսաբանական արդյունավետության և աղտոտման հետ,

.տարածքային և ազգային հակամարդությունների հիմնախնդիրը,

.կլիմայական փոփոխության հիմնախնդիրը:

Համամոլորակային այս հիմնախնդիրների հստակ ներկայացմամբ սովորողին պետք է մղել ճանաչելու սեփական հայրենիքը, հասկանալու և գնահատելու նրա տեղն ու դերը հարափոփոխ աշխարհում, ընկալելու այն փոխադարձ կապերի բնույթն ու առանձնահատկությունները, որոնք գոյություն ունեն մի կողմից մարդու և շրջակա միջավայրի, մյուս կողմից՝ Հայաստանի և նրա հեռու ու մոտիկ հարևանների միջև, և դրանով իսկ նպաստում է նրա ինչպես ընդհանուր կուլտուրական մակարդակի բարձրացմանը, այնպես էլ էկոլոգիական կուլտուրայի ու քաղաքական կուլտուրայի ձևավորմանը։

Հիմնախնդիրների գերակայության աստիճանը ժամանակի ընթացքում կարող է փոփոխվել: Առավել համընդհանուր են համարվում խաղաղության պահպանման,զինաթափման և միջուկային պատերազմի կանխման, միջազգային ահաբեկչության դեմ պայքարի և զարգացող երկրների հետամնացության հաղթահարման հիմնախնդիրները:

Խաղաղության պահպանման և միջուկային պատերազմի կանխման հիմնաղնդիրը կարելի է համարել առաջնային , քանի որ դրա լուծմամբ պայմանավորված է ոչ միայն երկրագնդի վրա կյանքի գոյության , այլև սպառազինման նպատակով ծախսվող հսկայածավալ միջոցները մյուս հիմնախնդիրների լուծման համար օգտագործելու հարցը:

Աշխարհագրական գիտելիքների շնորհիվ ամրապնդվում է այն համոզմունքը, որ աշխարհը ճանաչելի է, նյութական, միասնական, ամբողջական, բնության ու հասարակական կյանքի բաղադրիչները գտնվում են սերտ կապի մեջ, այդ բաղադրիչներն էլ առանձին-առանձին ու միասնաբար անընդհատ զարգանում և փոփոխվում են ժամանակի ու տարածության մեջ։ Աշխարհագրության միջոցով տնտեսության, դրա ճյուղերի ուսումնասիրումն աշակերտներին հնարավորություն է տալիս ծանոթանալու աշխատանքային տարբեր գործունեության ոլորտներին, զանազան մասնագիտություններին, ինչը հնարավորություն է տալիս դպրոցականներին որոշելու սեփական հետաքրքրություններն աշխատանքային գործունեության ընտրության ժամանակ։ Մեծ է դպրոցական աշխարհագրության դերը բարոյագեղագիտական արժեքների ձևավորման գործում։ Աշխարհագրական-հայրենագիտական աշխատանքները բնության գրկում ամրապնդում են աշակերտների առողջությունը, իսկ աշխատանքների ընթացքում հանդիպող դժվարությունների ու խոչընդոտների հաղթահարումը կոփում է նրանց բնավորությունը և առողջությունը՝ միաժամանակ զարգացնելով ինքնուրույն գործունեություն ծավալելու որոշակի հմտություններ։ Այդ աշխատանքները լայն հնարավորություն են ընձեռում սովորողների մեջ դաստիարակելու ընկերասիրության, մարդասիրության, համակեցության, փոխադարձ հարգանքի, իրար օգնելու մարդկային բարձրարժեք գծեր, ինչպես նաև համատեղ նախագծեր կազմելու, հետազոտություններ իրականացնելու կարողություններ։ Համամոլորակային հիմնախնդիրների նշամակությունը իր ուրույն դերն է կատարում սովորողների այնպիսի ունակությունների զարգացման գործում, ինչպիսիք են հոգատարությունը, երևակայությունը, տրամաբանությունը, խոսքը, հիշողությունը։ Դպրոցականների երևակայության զարգացման կարևորագույն միջոցներ են համարվում ուսուցչի պատկերավոր խոսքը, երևակայական ճանապարհորդությունները քարտեզներով և այլն։ Քարտեզների միջոցով տարբեր տարածքների աշխարհագրական բնութագրերի կազմումը, ստեղծագործական բնույթի աշխատանքների կատարումը սովորողների մոտ զարգացնում են տրամաբանական մտածողության այնպիսի կողմեր, ինչպիսիք են ապացուցելիությունը, դատողության հատկությունը, ճիշտ մտահանգումներ կատարելու կարողությունները։ Մտածողության զարգացումը կապված է աշակերտի խոսքի զարգացման հետ։ Ծանոթանալով մեծ թվով աշխարհագրական անունների, թվերի ու փաստերի հետ՝ զարգանում է աշակերտների հիշողությունը։ Տարրական դպրոցն ավարտողը պետք է ճանաչի իր հայրենիքը, թվարկի նրա խոշոր քաղաքները, լճերը, գետերը, լեռները, իմանա իր բնակավայրի աշխարհագրական առանձնահատկությունները։ Նա աշխարհագրական գիտելիքների հիման վրա կարող է ձեռք բերել հետևյալ կարողություններն ու հմտությունները

․ - դիտարկել և նկարագրել բնության մեջ կատարվող պարբերական փոփոխությունները,

- օգտվել որոշակի սարքերից (կողմնացույց, ջերմաչափ, ճնշաչափ),

- խորհրդակցել համադասարանցիների հետ,

- համատեղ մշակել և իրականացնել բնապահպանական պարզ միջոցառումներ։

Աշակերտն աշխարհագրական գիտելիքների շնորհիվ պետք է սիրի բնությունը, գնահատի բնության գեղեցկությունը, հոգատար վերաբերմունք ունենա կենդանական և բուսական աշխարհի նկատմամբ, ճանաչի մարդ-բնություն կապը, գիտելիքներ ունենա օրգանիզմի և շրջակա միջավայրի փոխազդեցության մասին, ճանաչի Հայաստանի բնությունը և նրա յուրահատկությունները։ Սովորողը պետք է գիտակցի բնական պաշարների սահմանափակությունը, մերժի բնության նկատմամբ սպառողական հոգեբանությունը, գիտակցի իր դերն ու պատասխանատվությունը բնական միջավայրի պահպանման գործում։ Պետք է ընդհանուր գծերով ճանաչի իր հայրենիքը, իմանա Հայաստանի և նրա հարևան պետությունների տեղը քարտեզի վրա, պատկերացում ունենա մարդկանց միջև հավասարություն, արդարություն, բարեկամություն և խաղաղություն հաստատելու անհրաժեշտության մասին։ Աշակերտը պետք է ունենա ազգային ինքնագիտակցություն, կարևորի պետականության դերը հայապահպանության և Հայաստանի զարգացման գործում, գիտակցի կրթվելու, ամբողջ կյանքի ընթացքում ինքնակրթությամբ զբաղվելու կարևորությունը։ Ուսուցման գործընթացում լուծվում են սովորողների կրթական, դաստիարակչական կամ արժեքային և ընդհանուր զարգացման խնդիրներ։ Դրա համար յուրաքանչյուր դասի դաստիարակչական խնդիրների լուծումը նախատեսում է ոչ թե մեկուսացված կամ առանձին մոտեցում, այլ գիտելիքների ու կարողությունների արժեքային որակների, կամքի, բնավորության, զգացմունքների հոգեբանական տարբեր դրսևորումների միաժամանակյա և փոխկապակցված մոտեցում։ Ուսուցիչը ուսուցման կազմակերպման տարբեր ձևերի ընտրության միջոցով (անհատական, խմբային, էքսկուրսիա, դասղեկական ժամ, արտադասարանական միջոցառումներ և այլն) առավել արդյունավետ է դարձնում աշակերտների արժեհամակարգային դաստիարակչական խնդիրների լուծումը։ Օրինակ՝ խմբային աշխատանքի ժամանակ աշակերտները սովորում են ուշադրությամբ վերաբերվել միմյանց, միասին հաղթահարել դժվարությունները, միասին ձեռք բերել հաջողություններ, լսել հակադիր կարծիքներ և այլն։ Յուրաքանչյուր ուսուցիչ ձգտում է անթերի դաս անցկացնել, սակայն միշտ չէ, որ դա հաջողվում է։ Դա կախված է մի շարք գործոններից․

1) սոցիալական պատվերով պայմանավորված՝ դասերին ներկայացվող պահանջների գիտակցումից և կատարումից,

2) ուսումնական գործընթացի օրինաչափություններից,

3) դեպի ազգային արժեքներ ուսուցման կողմնորոշումից,

4) նպատակներից, ինչպես նաև ուսումնադաստիարակչական և զարգացնող խնդիրների լուծումից։

Դասին ներկայացվող կարևորագույն պահանջ և յուրաքանչյուր դասի բնորոշ հատկանիշ է ուսումնական նպատակի հստակությունը, դաստիարակող և զարգացնող խնդիրների անխզելի կապը և այդ խնդիրների հստակ և հետևողական իրագործումը։ Հասակակիցների խմբում աշակերտն ավելի ազատ է արտահայտում իր մտքերն ու դատողությունները, գործում է անկաշկանդ, ինչն էլ նպաստում է ուսուցման արդյունավետ կազմակերպմանը։ Աշխարհագրության ուսուցման գործընթացում, ընդհանրապես դպրոցական պրակտիկայում հանդիպում ենք տարբեր տիպի դասերի, որոնք ունեն իրենց ուսումնադաստիարակչական նպատակը։ Դասերի տիպերի դասակարգման շատ տարբերակներ ունեն ընդհանուր բնույթ։ Դրանց հիմքում ընկած են հիմնական նպատակներ՝ պատրաստի գիտելիքների յուրացում, կրկնության միջոցով դրանց ամրապնդումը, գիտելիքների կիրառում պրակտիկայում, սովորողների ձեռք բերած գիտելիքների, հմտությունների ու կարողությունների ստուգում, կարողությունների ու հմտությունների ձևավորման 10 նպատակով կատարվող վարժություններ։ Այդ տիպի դասերից են ներածական դասը, խառը կամ համակցված դասը, նոր գիտելիքների ուսումնասիրման դասը, զրույցդասը, գիտելիքների ստուգման և գնահատման դասը, էքսկուրսիոն դասերը, սեմինարների դասը և այլն։ Թվարկվածներից առավել գործածականը և արդյունավետը, իմ համոզմամբ, խառը (համակցված) դասն է, որն ընդգրկում է ուսուցման գործընթացի շատ կողմեր՝ նոր գիտելիքների հաղորդում և յուրացում, ամրապնդում, ընդհանրացում, ստուգում և գնահատում։ Դասի այս տիպն ամենատարածվածն է հատկապես ցածր դասարաններում, որտեղ սովորողների ուշադրությունն անկայուն է, նրանք չեն կարողանում երկար ժամանակ զբաղվել միևնույն բնույթի աշխատանքով, կարիք են զգում աշխատանքի բովանդակության, ուսուցման ձևերի ու մեթոդների հաճախակի փոփոխման, այլապես կկորցնեն հետաքրքրությունը դասի նկատմամբ։ Դասի այս տիպը կարող ենք կիրառել ոչ մեծ ուսումնական թեմաներ ուսումնասիրելիս։

**ԱՐԺԵՀԱՄԱԿԱՐԳԻ ՁԵՎԱՎՈՐՄԱՆ ԴԱՍԻ ՕՐԻՆԱԿ**

Այժմ դասի օրինակով ներկայացնեմ, թե ինչպես են աշակերտների մոտ ձևավորվում հայրենի բնության նկատմամբ, իրենց շրջապատի բնառեսուրսային ներուժի ռացիոնալ օգտագործման, պահպանության ու վերականգնման կարևորությունը։ Դա լավագույնս ստացվում է 12-րդ դասարանի ՛՛ Բնապահպանական համամալորակային հիմնախնդիրներ՛՛ թեմայում

Աշխարհագրական միջավայրի սահմաններում մշտապես տեղի է ունենում նյութերի և էներգիայի փոխանակություն:Ժամանակակից մարդը իր կյանքով և գործունեությամբ ակտիվորեն միջամտում է այդ փոխանակությանը , փոխազդեցության մեջ մտնում աշծարհագրական թաղանթի բնական բաղադրիչների հետ:

Մարդկային հասարակության պատմությունը ուղեկցվել է էկոլոգիական ճգնաժամային պատմության հերթական փուլ:Հարյուրամյակներ շարունակ մարդկությունը անվերահսկելի ձևով վերցրել է այն ամենը , ինչ տվել է բնությունը:Մարդածին ճգնաժամային գործընթացների և երևույթների նշանակալից մասշտաբները , որոնք վտանգում են հասարակության գոյության հիմքերը , ժամանակակից բնօգտագործման հիմնախնդրի բնորոշ հատկանիշներն են:

Որևէ տարածքի էկոլոգիական ճգնաժամին նախորդում են լարված էկոլոգիական և վտանգավոր էկոլոգիական վիճակներ: Սովորողի մոտ ձևավորել այնպիսի արժեհամակարգ , որով սերը դեպի բնությունը առավել ցայտուն արտահայտվի: Ներկայացնել վերջին տարիների միջազգային հանրության անհանգստությունը համամոլորակային հիմնախնդիրների անկառավարելիությանը:

Սովորողը գիտակցված մոտեցում ունենա համամոլորակային այնպիսի հիմնախնդիրներին, ինչպիսիքն են թմրանյութերի օգտագործմանը, ՁԻԱՀ-ի և այլն կյանքի համար վտանգավոր հիվանդությունների ազդեցությունը գալիք սերնդի կամ մոլորակի ապագայի վրա:

**ԵԶՐԱԿԱՑՈՒԹՅՈՒՆ**

**Հ**աշվի առնելով երկրագնդի սուղ բնական պայմանները, բնակչության կտրուկ աճը և դրանից բխող հետևանքները աշակերտների մոտ պետք է դաստիրակել սեր դեպի բնական յուրաքանչյուր բաղադռիչի, բնությունից օգտվելու ռացյոնլ կանոները, համակարգելու հանքային ռեսուրսների կանոնավորված օգտագործումը...

Այս օրհասական պահին հայ աշակերտի մոտ ձևավորել հայրենասիրական ոգին, ներկայացնելովմեր փոքրիկ Հայաստանի Հանրապետությունը համայն հայության հայրենիքն է, քանի որ բացի մեր բուն հայրենիքից ունենք նաև սփյուռք։ Այդ է պատճառը, որ հատկապես հայ աշակերտի, հայ մարդու, հայի արժեհամակարգը պետք է տարբերվի աշխարհի մյուս ժողովուրդների մտածելակերպից։ Այդ պատճառով մինչև համամոլորակային հիմնախնդիրներին անդրադառնալը , խնդիրների լուծումը սկսենք հետևյալից՝ Հայաստանի մասին խորը իմացությունը յուրաքանչյուր հայի նույնքան անհրաժեշտ է, որքան մայրենի լեզվի, հայրենի ժողովրդի պատմության և մշակույթի իմացությունը։ Եթե ուսուցիչը լավ է սերմանում այդ գիտելիքը, ապա այդ իմացությունը կօգնի յուրաքանչյուր աշակերտի ճիշտ գնահատել նաև մեր հայրենիքի զարգացման հեռանկարները և իրական հնարավորությունները, ճիշտ կողմնորոշվել համաշխարհային և տարածաշրջանային նշանակության իրադարձություններում, հասկանալ մեզ ներկայացվող մարտահրավերները և պատկերացում ունենալ դրանց դիմակայելու ուղիների մասին։ Իսկ դա կարող ենք իրականացնել միայն խորապես ճանաչելով և արժանվույն գնահատելով Հայաստան աշխարհը, սիրելով այն և նվիրվելով նրա հզորացման ու բարգավաճման վեհ նպատակին։ Այսպիսով, ամփոփելով իմ հետազոտական աշխատանքի թեման՝ եկանք այն եզրակացության, որ պետք է դաստիարակել բնության նկատմամբ առավելագույն հոգատարություն, խնամք բնօգտագործման և բնապահպանության լիարժեք գիտակցում, չմոռանալով սեփական երկրի նկատմամբ խորը հայրենասիրություն, ձևավորել հայրենիքի, ազգային պետության ու ժողովրդի նկատմամբ ազգային արժանապատվության ու հպարտության, անմնացորդ սիրո ու հարգանքի խոր զգացում։ Ներարկել այն գաղափարը, որ հայրենիքին ու Հայոց բանակին ծառայելը պատվի գործ է։

Առաջարկում եմ հասնել այն բանին, որ աշակերտը գիտակցաբար մոտեցում ցույց տա աշխարհագրական թաղանթի յուրաքանչյուր բաղադրիչի օգտագործմանը, գլոբալ խնդիրների լուծումը սկսել տեղայինից՝ Հայաստանի վաղվա քաղաքացին գիտակցի իր անմիջական մասնակցության անհրաժեշտությունը ազգային հիմնախնդիրների լուծման, անկախ պետականության կերտման, հայրենիքի բարգավաճման և վերածնության գործին, որպեսզի կարողանանք հպարտությամբ ծառայել նրա բարօրությանը:

Վերջապես յուրաքանչյուր շրջանավարտ դպրոցից դուրս գալով իր հետ տանի գիտակցումն առ այն , որ իրենցից յուրաքանչյուրից է կախված մեր երկիր մոլորակի ապագան...

**ՕԳՏԱԳՈՐԾՎԱԾ ԳՐԱԿԱՆՈՒԹՅՈՒՆ**

1. 12-րդ դասարանի աշխարհագրություն 2011թ

2.А. Турчин , М Батин "Футурология ХХ век: Бессмертие или глобальная катастрофа:

3.Բաբանսկի Յու․ Կ․, Պոբեդանոսցև Գ․Ա․, «Աշակերտների դաստիարակությանը կոմպլեքսային մոտեցում», Երևան, 1987թ․ էջ 112

4. Մուդրիկ Ա․ Վ․, «Դպրոցականի անձը և դաստիարակությունը կոլլեկտիվում», Երևան, 1986թ․, էջ 86

4. Օլշաննիկովա Ա․Ե․, «Հույզեր և դաստիարակություն», Երևան, 1985թ․, էջ 84

5. Педагогика, под. ред. Ю. К. Бабанского, С. Нойнера и др. М., 1978, стр. 452

6. Я. Корчак, Избранные педагогические произведения, М., 1979, стр. 458

7. «Հանրակրթական հիմնական դպրոցի «Աշխարհագրություն» և «Հայաստանի աշխարհագրություն» առարկայի չափորոշիչներ և ծրագրեր», Երևան, 2008թ․